निलंबित फोरमैन, ड्राइवर और लाइनमैन गिरफ्तार
सोनीपत | खेतमें ट्यूबवेल कनेक्शन लगाने के नाम पर भठगांव सर्कल के करीब 60 किसानों से हुई लाखों रुपए की धोखाधड़ी के मामले में पुलिस ने बिजली निगम से निलंबित फोरमैन दिलबाग, ड्राइवर आजाद, लाइनमैन सतवीर को गिरफ्तार किया है। तीनों को एक दिन के रिमांड पर लिया है।
पुलिस के हाथ फिलहाल आरोपी ठेकेदार राजेश जेई जसवीर नहीं लग पाए हैं। मोहाना थाना पुलिस ने पांचों के खिलाफ 13 जुलाई को केस दर्ज कर किया था। इस मामले में किसान हाल ही में सीएम से मिलकर शिकायत की थी।
ठेकेदार और जेई पकड़ से बाहर
इन गांवों के किसान भी बनाए शिकार
जालसाजीचिटाना गांव के किसानों के साथ ही नहीं हुई, बल्कि भठगांव, ट्राली, जाफराबाद, माहरा, किलोहड़द, बड़वासनी, गांव के किसानों के साथ भी हुई है। करीब 60 किसानों से ठगी की घटना का पता चल चुका है।
चप्पलघिस गई थी, पुलिस ने किया परेशान : किसानोंने बताया कि वह दो साल से अधिकारियों के यहां न्याय के लिए घूमता रहा। उसकी चप्पलें घिस गईं, परंतु किसी ने सुनवाई नहीं की। पुलिस भी केस दर्ज करने के बाद सुस्त पड़ गई। परंतु उन्होंने उम्मीद नहीं छोड़ी और न्याय के लिए प्रयास करते रहे। दो दिन पहले ही वह मुख्यमंत्री के ओएसडी से मिले थे और सुस्त कार्रवाई के बारे में शिकायत की थी। उन्होंने भरोसा दिलाया था कि इस सप्ताह कार्रवाई होगी।
दो साल बाद भी नहीं दिया मीटर
चिटानागांव के किसानों ने राजेंद्र, अजीत, सुनील, प्रेम, धर्मवीर, धर्मवीर, संत, रामफल, पवन ने निगम के कर्मचारियों पर आरोप लगाया था कि उनके साथ खेत में ट्यूबवेल कनेक्शन देने के नाम पर बड़ी जालसाजी हुई है। सेल्फ फाइनेंस स्कीम के नाम पर निगम के कर्मचारियों ने उनसे एक-एक लाख रुपए ले लिए और खेतों में बिजली की लाइन ट्रांसफार्मर लगा दिए, लेकिन दो साल बाद भी मीटर नहीं दिया। जब उन्होंने निगम के कार्यालय में जांच की तो उनके कनेक्शन का कोई रिकार्ड नहीं मिला। तब फर्जीवाड़े का खुलासा हुआ। किसानों ने मामले की शिकायत स्थानीय स्तर पर कई अधिकारियों को दी, लेकिन कार्रवाई नहीं हुई थी।
ट्यूबवेल कनेक्शन घोटाला| कनेक्शनके नाम पर 60 से ज्यादा किसानों से हड़पे लाखों रुपए
बड़े अधिकारी हो सकते हैं शामिल
सूत्रोंने बताया कि विजलेंस टीम अपनी जांच पूरी कर चुकी है। ट्यूबवेल कनेक्शन के नाम पर रकम लेने के आरोपी कर्मचारियों से यदि पुलिस ने गंभीरता से पूछताछ की तो बिजली निगम के कई बड़े अधिकारियों की संलिप्तता का खुलासा हो सकता है। निगम के एक अधिकारी ने बताया कि छोटे पयादे इतना बड़ा गेम अकेला नहीं कर सकते।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva